
Москва шаары
Евразия экономикалык комиссиясы менен Куба Республикасынын Өкмөтүнүн ортосундагы өз ара түшүнүү жөнүндө меморандумдун долбоору тууралуу
1. Евразия экономикалык комиссиясы менен Куба Республикасынын Өкмөтүнүн ортосундагы өз ара түшүнүү жөнүндө меморандумдун долбоору (тиркелет) жактырылсын.
Евразия экономикалык комиссиясынын интеграция жана макроэкономика боюнча Коллегиясынын мүчөсү (Министр) Т.Д.Валоваяга сүйлөшүүлөрдүн жүрүшүндө ага кол коюуда тиркелген долбоорго принципиалдуу мүнөзгө ээ эмес өзгөртүүлөрдү киргизүүнү чечүү менен аталган Моморандумга кол коюу тапшырылсын. 

2. Ушул тескеме кабыл алынган күндөн тартып күчүнө кирет.

Долбоор

Евразия экономикалык комиссиясы менен Куба Республикасынын  Өкмөтүнүн ортосундагы өз ара түшүнүү жөнүндө 
МЕМОРАНДУМ 
Евразия экономикалык комиссиясы менен Куба Республикасынын Өкмөтү, мындан ары Тараптар деп аталуучу, 
Тараптардын ар тараптуу кызматташуусу үчүн негиз салуу каалоосун билдирүү менен,

Евразия экономикалык бирлигинин мүчө мамлекеттеринин жана Куба Республикасынын ортосунда өз ара пайдалуу экономикалык кызматташууну жана соода-сатыкты кеӊейтүүгө жана диверсификациялоого көмөк көрсөтүүнү камсыз кылуу максатында диалогду орнотууга умтулуусун таануу менен,
эл аралык укуктун, Бириккен Улуттар Уюмунун Уставынын жана Бүткүл Дүйнөлүк соода уюмунун принциптерин жактоону ырастоо менен,

2014-жылдын 29-майындагы Евразия экономикалык бирлиги жөнүндө келишимдин жоболорун жетекчиликке алып, 

бирдейлик, ачыктык, ак ниеттүүлүк жана өз ара сыйлоо принциптерине негизденип,

төмөнкүлөр тууралуу өз ара түшүнүүгө келишти:
1. Ушул Меморандумдун алкагында Тараптардын кызматташуусунун максаты болуп Евразия экономикалык бирлигинин мүчө мамлекеттеринин жана Куба Республикасынын өз ара сооданын жана инвестициялардын көлөмүн жогорулатуу, соода-сатыкты өнүктүрүүгө жана инвестицияларды тартууга тоскоолдук кылуучу бөгөттөрдү жок кылууга багытталган чараларды жүзөгө ашыруу үчүн, ошондой эле өз ара кызыкчылыкты билдирүүчү багыттар боюнча тыгыз кызматташуу үчүн соода экономикалык мамилелерди өнүктүрүүгө жана ар тараптуу өз ара аракеттенүүсүнө көмөк көрсөтүү саналат. 

2. Тараптар өздөрүнүн компетенцияларынын алкагында төмөнкү багыттар боюнча кызматташууну жүзөгө ашырууга ниеттенет:

регионалдык экономикалык интеграция;

Евразия экономикалык бирлигинин мүчө мамлекеттеринде жана Куба Республикасында экономикалык өнүгүүгө жана макроэкономикалык жагдайга талдоо жүргүзүү; 

бажылык жөнгө салуу; 

техникалык жөнгө салуу; 

санитардык, ветеринардык-санитардык жана карантиндик фитосанитардык чараларды көрүү; 

финансы рыноктору; 

транспорт; 

энергетикалык саясат; 

агроөнөр жай  комплекси; 

атаандаштык саясаты жана монополияга каршы жөнгө салуу; 

өнөр жай; 

интеллектуалдык менчик; 

кызматтарды сатуу жана инвестициялар; 

ишкерликти өнүктүрүү; 

керектөөчүлөрдүн укуктарын коргоо; 

маалыматташтыруу, маалыматтык-коммуникациялык технологиялар; 

мамлекеттик сатып алуулар; 

эмгек миграциясы; 

өз ара кызыкчылыкты билдирүүчү башка экономикалык багыттар.

Евразия экономикалык бирлигинин мүчө мамлекеттеринин жана Евразия экономикалык комиссиясынын биргелешкен компетенциясына таандык болгон чөйрөлөрдө кызматташуу Евразия экономикалык бирлигинин кызыкдар мүчө мамлекеттери менен макулдашуу боюнча жүзөгө ашырылат.[image: image1.jpg]



3. Ушул Меморандумду жүзөгө ашыруунун алкагында кызматташуу төмөнкүлөр аркылуу жүзөгө ашырылат:

конференцияларды, форумдарды, жарманкелерди, көргөзмөлөрдү, консультацияларды жана тегерек столдорду Евразия экономикалык бирлигинин мүчө мамлекеттеринин жана Куба Республикасынын бизнес-жамааттарынын өкүлдөрүнүн катышуусунда биргелешип даярдоо жана өткөрүүнү уюштуруу;

регионалдык жана эл аралык форумдарды уюштуруу жана өткөрүү чөйрөсүндө тажрыйба алмашуу;
өз ара кызыкчылыкты билдирүүчү маселелер боюнча маалымат алмашуу;

өз ара кызыкчылыкты билдирүүчү аналитикалык материалдарды жана баяндамаларды даярдоо.
Зарыл учурларда Тараптар өздөрүнүн компетенцияларынын чегинде жана ушул Меморандумдун жоболорун эске алуу менен кызматташуу пландарын жана программаларын  иштеп чыга алышат.

4. Ушул Меморандумду жүзөгө ашыруу максатында өз ара аракеттенүү Евразия экономикалык комиссиясы менен Куба Республикасынын Өкмөтүнүн ортосунда Тараптардын өкүлдөрүнөн түзүлгөн өз ара аракеттенүү боюнча биргелешкен комиссиянын (мындан ары – биргелешкен комиссия) алкагында жүзөгө ашырылат. Биргелешкен комиссиянын ишине жетекчилик кылуу ар бири тиешелүү Тараптан дайындалуучу эки теӊ төрага тарабынан биргелешип жүзөгө ашырылат.
Биргелешкен комиссиянын жыйналышына Евразия экономикалык комиссиясынын мүчө мамлекеттеринин мамлекеттик бийлик органдарынын өкүлдөрү чакырылат. 
Биргелешкен комиссиянын жыйналышы теӊ төрагалардын деӊгээлинде жылына 1 жолудан кем эмес өткөрүлөт. 

Биргелешкен комиссиянын жыйналышын өткөрүү күнү жана орду, жумушчу топтун курамы жана жыйналыштардын күн тартиби биргелешкен комиссиянын теӊ төрагалары тарабынан аныкталат. Биргелешкен комиссиянын жыйналышынын жыйынтыктары протоколдор менен таризделет. 
Тараптардын ар бири анын өкүлдөрүнүн биргелешкен комиссиянын ишине катышуусунун натыйжасында келип чыккан чыгымдарды өз алдынча төлөйт. 
5. Ушул Меморандум эл аралык келишимдерге жана Евразия экономикалык бирлигинин укугун түзгөн актыларга, ошондой эле Евразия экономикалык бирлигинин мүчө мамлекеттеринин мыйзамдарына жана Куба Республикасынын мыйзамдарына ылайык чектелген маалыматтарды алмашууну болжолдобойт. 

6. Тараптар ушул Меморандумдун алкагында алынган маалыматты ушул Меморандумду жүзөгө ашыруу максаттарында гана колдонот жана бул маалыматты берген Тараптын жазуу жүзүндөгү макулдугусуз үчүнчү жактарга ачпайт. Евразия экономикалык комиссиясы Евразия экономикалык бирлигинин мүчө мамлекеттерине Куба Тараптан алынган маалыматты анын макулдугусуз жазуу жүзүндө берет.
7. Ушул Меморандумду жүзөгө ашыруу жана колдонууга тийиштүү маселелер Тараптар ортосунда консультациялар жана сүйлөшүүлөр аркылуу чечилет.

8. Ушул Меморандумга Тараптардын өз ара макулдугу боюнча тиешелүү протоколду тариздөө аркылуу өзгөртүүлөр киргизилиши мүмкүн.

9. Ушул  Меморандум эл аралык келишим болуп саналбайт, эл аралык укук тарабынан жөнгө салынуучу укуктарды жана милдеттенмелерди түзбөйт жана Тараптарга финансылык милдеттерди алып келбейт. 
10. Ушул Меморандум кол коюлган күндөн тартып колдонулат.

11. Тараптардын кимиси болбосун башка Тарапка тиешелүү жазуу жүзүндөгү кабарламаны жөнөтүү менен бул Меморандумду колдонууну токтотууга укуктуу. Ушул Меморандумду колдонуу башка Тарап мындай кабарламаны алган убактан тартып токтотулат. Ушул Меморандумду колдонууну токтотуу аны колдонуу мезгилинде башталган иш-чараларды жана долбоорлорду аягына чыгарууга таасирин тийгизбейт. 

20_-жылдын «____»____________________ ________________ шаарында, эки нускада, ар бири орус жана испан тилдеринде кол коюлду. 

